劉綱 (萬曆進士)

劉綱（），字惟張、號正峰，四川邛州籍直隶江都县人。明朝進士、翰林。

 生平 
六月十一日生，治诗经。萬曆十六年（1588年）戊子科四川鄉試第六名舉人，二十三年（1595年），劉綱中乙未科會試第二百八十一名，廷試二甲第五十五名進士，兵部觀政，《萬曆二十三年乙未科進士履歷》：劉綱，正峯，诗三房，辛未六月十一日生。邛州籍直隶江都县人，戊子六名，会试二百八十一名，二甲五十五名。兵部政，改庶吉士，丁酉授编修，本年养病，己亥京察降，庚子卒。改翰林院庶吉士《明史》（卷234）：“劉綱，邛州人。祖文恂，孝子。父應辰，舉鄉試，不仕，亦以孝義聞。綱舉萬歷二十三年進士，改庶吉士。”，期間上書批評萬曆皇帝疏於國事《明史》（卷234）：“二十五年七月，上疏曰：去歲兩宮災，詔示天下，略無禹、湯罪己之誠，文、景蠲租之惠，臣已知天心之未厭矣。比大工肇興，伐木榷稅，采石運瓷，遠者萬里，近者亦數百里。小民竭膏血不足供費，絕筋骨不足任勞，鬻妻子不能償貸。加以旱魃為災，野無青草，人情胥怨，所在如仇。而天下悔禍，三殿復災。《五行志》曰：「君不思道，厥災燒宮。」陛下試自省，晝之為、夜之息，思在道乎，不在道乎？凡敬天法祖，親賢遠奸，寡欲保身，賤貨慎德，俱謂之道，反是非道矣。陛下比年以來，簡禋祀，罷朝講，棄股肱，閡耳目，斷地脈，忽天象，君臣有數載之隔，堂陛若萬里而遙。陛下深居靜攝，所為祈天永命者何狀，即外廷有不知，上天寧不見邪？今日之災，其應以類，天若曰：皇之不極，於誰會歸，何以門為？朝儀久曠，於誰稟仰，何以殿為？元宰素餐，有汙政地，何以閣為？其所以示警戒，勸更新者，至深切矣。尚可因循玩愒，重怒上帝哉！臣聞五行之性，忌積喜暢。積者，災之伏也，請冒死而言積之狀。皇長子冠婚、冊立久未舉行，是曰積典。大小臣僚以職事請，強半不報，是曰積牘。外之司府有官無人，是曰積缺。罪斥諸臣，概不錄敘，是曰積才。閫外有揚帆之醜，中原起揭竿之徒，是曰積寇。守邊治河，諸臣虛詞罔上，恬不為怪，是曰積玩。諸所為積，陛下不能以明斷決，元輔趙志臯不能以去就爭，天應隨之，毫髮不爽。陛下何不召九卿、臺諫面議得失，見兔顧犬，未為晚也。若必專任志臯，處堂相安，小之隳政事而羞士類，大之叢民怨而益大怒。天下大計奈何以此匪人當之！此不可令關白諸酋聞也。”。二十五年八月授為翰林院編修，本年养病。兩年後因事連坐，以京察被降調，萬曆二十八年去世《明史》（卷234）：“已而授編修。居二年，京察。坐浮躁，調外任，遂歸。明年卒。故事，翰林與政府聲氣相屬。綱直攻志臯短，故嗛之不置，假察典中之。明世以庶吉士專疏建言者，前惟鄒智，後則劉之綸與綱，並四川人。”。

家族
曾祖劉源，舉人、府通判。祖劉文恂，贡生、主簿，奏聞孝子。父劉應辰，舉人。前母皮氏，母彭氏，庶母曹氏。具庆下。弟劉紀（辛卯解元）。娶王氏。子之祚、之禧、之祉。

参考文献

Category:萬曆十六年戊子科四川鄉試舉人
Category:明朝庶吉士
Category:明朝翰林院编修